Diari Oficial de la Generalitat Valenciana


Sumari del DOGV 2219, del 03-03-1994 (1994/830709)

DECRET 33/1994, de 21 de febrer, del Govern Valencià, pel qual s'accepta la cessió gratuïta de la propietat de l'immoble de 13.150m2, situat en la partida de la Palanqueta, terme d'Aiacor, annex a Canals, destinat a la construcció d'un centre d'ensenyaments secundaris, realitzada per l'Ajuntament de Canals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/02/21/33/dof/vci/html**

### Dades del document

Número de DOGV
:   2219

Data del DOGV
:   03-03-1994

Secció del DOGV
:   DISPOSICIONS GENERALS

Número del document
:   1994/830709


Data del document
:   21-02-1994

Organisme emissor
:   Conselleria d'Economia i Hisenda

Tipus de document
:   Decret

DECRET 33/1994, de 21 de febrer, del Govern Valencià, pel qual s'accepta la cessió gratuïta de la propietat de l'immoble de 13.150m2, situat en la partida de la Palanqueta, terme d'Aiacor, annex a Canals, destinat a la construcció d'un centre d'ensenyaments secundaris, realitzada per l'Ajuntament de Canals. [94/1383]  
L'Ajuntament de Canals, en la sessió plenària del dia 25 de setembre de 1992, acordà la cessió gratuïta a la Generalitat Valenciana de la propietat de l'immoble de 13.150m2, situat a la partida de la Palanqueta d'Aiacor, propietat de l'Ajuntament de Canals.  
La cessió es fa amb la finalitat determinant que s'hi contruesca un centre d'ensenyaments secundaris.  
L'Ajuntament de Canals assumeix davant la Generalitat Valenciana el compromís d'eliminar qualsevol obstacle o impediment que pogués dificultar la normal execució de les obres. Això comporta el compromís d'atorgar, prèvies les autoritzacions necessàries, la llicència prevista per l'article 8 de la Llei de la Generalitat Valenciana 4/1992, de 5 de juny, sobre sòl no urbanitzable.  
A petició del conseller d'Educació i Ciència s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 21 de febrer de 1994,  
DECRETE  
Article primer  
S'accepta la cessió gratuïta de la propietat, realitzada per l'Ajuntament de Canals de l'immoble de 13.150m2 de superfície, situat a la partida de la Palanqueta d'Aiacor. Confronta: nord, camí de Canals a Aiacor i Torre Cerdà; sud, carrer de Vicent Andrés Estellés i la seua prolongació; est, avinguda de Joan Carles I; i oest, carrer obert en finca matriu núm. 772, que confronta amb la resta de la finca.  
La finca descrita es forma per agrupació de les finques següents:  
1. Finca registral núm. 1.146, inscrita en el foli 40, tom 609 del llibre 10 d'Aiacor, del Registre de la Propietat de Xàtiva, de 3.327'82m2 de superfície.  
2. Porció de 3.922'18m2 de superfície, segregada de la finca registral núm. 772, inscrita al tom 216, llibre 5 d'Aiacor, foli 187.  
3. Porció de 5.900m2 de superfície, segregada de la finca registral núm. 704, inscrita al foli 30 del tom 216, llibre 5 d'Aiacor del Registre de la Propietat de Xàtiva.  
Article segon  
La cessió gratuïta efectuada per l'Ajuntament de Canals es fa amb la condició de destinar l'immoble a centre d'ensenyaments secundaris.  
Article tercer  
La cessió i acceptació dels terrenys queda condicionada a l'atorgament, per l'Ajuntament de Canals, de la llicència establerta per l'article 8 de la Llei de Sòl no Urbanitzable, i en cas que aquesta siga denegada, es resoldrà la cessió efectuada, sent a càrrec de l'ajuntament cedent qualsevol despesa i indemnització derivada de la resolució.  
Article quart  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 21 de febrer de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI